Horaciu méntalu na so oda I, 6 llamándolu Maeonii carminis alite, águila del cantar meoniu, esto ye, en referencia a Homeru por ser tamién poeta épicu. De la so epopeya nada se caltuvo, sacantel títulu, Carmen epicum de actis Caesaris et Agrippae, quotros llamen De morte. Lleváu de la so amistá escontra Virxiliu, cuando ésti morrió revisó y espublizó, xuntu con Plotiu Tuca, la so Eneida, a pesar de quel poeta fináu deseyara destruyila, y con esti actu soterró la fama de la so propia epopeya, que, según los sos contemporáneos, yera tamién memorable. Puede lleese un fragmentu désta en Macrobiu (Saturn., VI, 1.29-40 y 2.19-20).